CELEX: C2005/171/19
Language: da
Date: 2005-07-09 00:00:00
Title: Sag C-226/05: Sag anlagt den 20. maj 2005 af Kommissionen for De Europæiske Fællesskaber mod Republikken Østrig

9.7.2005   
            
            
               DA
            
            
               Den Europæiske Unions Tidende
            
            
               C 171/11
            
         Sag anlagt den 20. maj 2005 af Kommissionen for De Europæiske Fællesskaber mod Republikken Østrig
   (Sag C-226/05)
   (2005/C 171/19)
   Processprog: tysk
   Ved De Europæiske Fællesskabers Domstol er der den 20. maj 2005 anlagt sag mod Republikken Østrig af Kommissionen for De Europæiske Fællesskaber ved Dr. Bernhard Schima, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Republikken Østrig har tilsidesat sine forpligtelser til fuldt ud at efterkomme Rådets direktiv 96/82/EF af 9. december 1996 om kontrol med risikoen for større uheld med farlige stoffer (1), idet den
               
                           —
                        
                        
                           ikke i henhold til direktivets artikel 24, stk. 1, har truffet nogen foranstaltninger til gennemførelse af direktivet i forbundsstatens lov om mineralske råstoffer og lov om skydevåben og sprængstoffer samt i Salzburgs lov om elektricitetsindustrien
                        
                     
                           —
                        
                        
                           ikke har gennemført direktivets artikel 11 om eksterne beredskabsplaner i delstaterne Burgenland, Salzburg, Steiermark og Tirol,
                        
                     
                           —
                        
                        
                           ikke har gennemført direktivets artikel 12 i delstaten Oberösterreich, og
                        
                     
                           —
                        
                        
                           ikke har gennemført direktivets artikel 8, stk. 2, litra b), i delstaterne Burgenland, Oberösterreich, Salzburg, Tirol og Vorarlberg,
                        
                     eller under alle omstændigheder ikke har underrettet Kommissionen herom.
            
         
               2.
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter:
   I henhold til artikel 24, stk. 1, i Rådets direktiv 96/82/EF af 9. december 1996 om kontrol med risikoen for større uheld med farlige stoffer skal medlemsstaterne gennemføre direktivet i national ret senest 24 måneder efter dets ikrafttræden, dvs. senest den 3. februar 1999. I Østrig påhviler forpligtelsen til at gennemføre direktivet dels forbundsstaten, dels delstaterne.
   Efter Kommissionens opfattelse er direktivets gennemførelse i Østrig enten ufuldstændig eller utilstrækkelig: Inden for væsentlige områder er der stadig mangler i gennemførelsen og gennemførelsesforanstaltningerne opfylder ikke helt direktivets krav.
   Direktivet er på forbundsplan endnu ikke gennemført i lov om mineralske råstoffer og lov om skydevåben og sprængstoffer og på delstatsplan ikke gennemført i Salzburgs lov om elektricitetsindustrien.
   Direktivets artikel 11, stk. 1 — udarbejdelse af eksterne beredskabsplaner for foranstaltninger, der skal gennemføres uden for virksomheden — er ikke gennemført i delstaterne Burgenland, Salzburg, Steiermark og Tirol.
   I henhold til direktivets artikel 12 er medlemsstaterne forpligtede til at sørge for, at målene med hensyn til forebyggelse af større uheld og begrænsning af følgerne heraf tages i betragtning i deres politik vedrørende fysisk planlægning og/eller andre relevante politikker. Medlemsstaterne er forpligtede til at føre kontrol med placeringen af nye virksomheder og at sørge for, at der indføres passende høringsprocedurer for at lette gennemførelsen af nævnte planlægning. Kommissionen har imidlertid ikke fået meddelelse om, at der i delstaten Oberösterreich er truffet foranstaltninger til gennemførelse af artikel 12.
   I henhold til direktivets artikel 8, stk. 2, litra b), skal medlemsstaterne for så vidt angår de såkaldte »Dominoeffekt«-virksomheder sørge for, at de har bestemmelser om orientering af offentligheden og om oplysninger til de kompetente myndigheder med henblik på udarbejdelsen af eksterne beredskabsplaner. Denne bestemmelse er indtil videre ikke blevet gennemført i delstaterne Burgenland, Oberösterreich, Salzburg, Tirol og Vorarlberg.
   
      (1)  EFT L 10, s. 13.